钦定古今图书集成/历象汇编/岁功典/第065卷 > 七日
## 钦定古今图书集成/历象汇编/岁功典/第065卷 > 七日

七月七日，取紫背浮萍，日干为末半升，入好酒消风
散五两，每服五钱，水煎频饮，仍以煎汤洗浴。忌猪、鱼、
鸡、蒜。大风疠疾可愈。

七月七日收麻勃一升，人参二两，为末，蒸令气遍，每
临卧服一刀圭，能尽知四方之事。此乃治健忘，服之
能记四方事也。陶弘景言“逆知未来事”，过言矣。
七月七日取苦瓠白瓤，绞汁一合，以醋二升，古钱七
文，同以微火煎减半，每日取沫纳眦中，神效。

面上黡子，七月七日午时取瓜叶七枚，直入北堂中，
向南立，逐枚拭黡，即灭去也。

槐实治五痔疮瘘。“七月七日取之捣汁，铜器盛之，日
煎令可丸如鼠屎，纳窍中，日三易，乃愈。”

### 事物原始